laion/Wikipedia-Exotic huggingface dataset:
সুলতান আজলান শাহ কাপ

সুলতান আজলান শাহ কাপ মালয়শিয়ায় অনুষ্ঠিত আন্তর্জাতিক পর্যায়ের পুরুষ হকির একটি বাৎসরিক প্রতিযোগিতা। ১৯৮৩ সালে এটি একটি দ্বি-বার্ষিক প্রতিযোগিতা হিসেবে চালু হয় এবং ক্রমবর্ধমান জনপ্রিয়তার কারণে ১৯৯৮ সাল থেকে এটি বাৎসরিক প্রতিযোগিতায় রূপন্তরিত হয়। হকির একজন নিবেদিতপ্রাণ সমর্থক মালয়শিয়ার নবম রাজা সুলতান আজলান শাহ-এর নামানুসারে এই প্রতিযোগিতাটির নামকরণ করা হয়েছে। * যুগ্মভাবে চ্যাম্পিয়ন "Hockey pioneer Sultan Azlan Shah dies aged 86"। Firstpost। PTI। ২৮ মে ২০১৪। সংগ্রহের তারিখ ১ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Thyagarajan, S. (২০০৯-০৪-১৩)। "India regains Sultan Azlan Shah Cup"। The Hindu। ২০০৯-০৪-১৫ তারিখে মূল থেকে আর্কাইভ করা। সংগ্রহের তারিখ ২০০৯-০৪-১৩।  "Barren year for hockey with Azlan Shah Cup off"। thestar.com.my। The Star (Malaysia)। ২ মে ২০২০। সংগ্রহের তারিখ ২ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sultan Azlan Shah cup called off"। thestar.com.my। The Star (Malaysia)। ৯ মে ২০২১। সংগ্রহের তারিখ ১২ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অফিসিয়াল ওয়েব সাইট ওয়েব্যাক মেশিনে আর্কাইভকৃত ৩০ অক্টোবর ২০১৩ তারিখে
পুরুষ হকি এশিয়া কাপ

এএইচএফ পুরুষ হকি এশিয়া কাপ হকির একটি আন্তর্জাতিক প্রতিযোগিতা যা পুরুষ ও মহিলা উভয় গ্রুপের জন্য এশিয়ান হকি ফেডারেশন (এএইচএফ)-এর ব্যবস্থাপনায় অনুষ্ঠিত হয়। এটি পুরুষ বিভাগে ১৯৮২ সাল থেকে অনুষ্ঠিত হচ্ছে। বিজয়ী দল এশীয় চ্যাম্পিয়নের সুনাম অর্জন করে ও বিশ্বকাপের জন্য যোগ্যতা অর্জন করে। "Asian Championships"। fih.ch। International Hockey Federation। সংগ্রহের তারিখ ১২ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) রেডিফ.কম: এশিয়া কাপ Asian Hockey Federation todor66.com archive
এশিয়ান হকি ফেডারেশন

এশিয়ান হকি ফেডারেশন এশিয়া মহাদেশের হকি খেলার নিয়ন্ত্রক সংস্থা। আন্তর্জাতিক হকি সংস্থার অন্তর্ভুক্ত এই সংস্থার বর্তমান সদস্য সংখ্যা ৩০। এই সংস্থার বর্তমান সভাপতি মালয়েশিয়ার সুলতান আজলান শাহ। আফগানিস্তান বাংলাদেশ ব্রুনাই কম্বোডিয়া গণচীন চীনা তাইপেই হংকং ভারত ইন্দোনেশিয়া ইরান জাপান কাজাখস্তান দক্ষিণ কোরিয়া উত্তর কোরিয়া ম্যাকাও মালয়েশিয়া মঙ্গোলিয়া মায়ানমার নেপাল ওমান পাকিস্তান ফিলিপাইন কাতার সিঙ্গাপুর শ্রীলঙ্কা তাজিকিস্তান থাইল্যান্ড তুর্কমেনিস্তান সংযুক্ত আরব আমিরাত উজবেকিস্তান পুরুষ হকি এশিয়া কাপ মহিলা হকি এশিয়া কাপ এশিয়ান হকি চ্যাম্পিয়নস ট্রফি জুনিয়র মহিলা এশিয়া কাপ (হকি) জুনিয়র পুরুষ এশিয়া কাপ (হকি) এশিয়ান গেমসে হকি - হকি এশিয়ান চ্যাম্পিয়নস ক্লাব কাপ (হকি) ইনডোর হকি এশিয়া কাপ ইনডোর এশিয়া ক্লাব কাপ (হকি) "Congress 2011"। ২০১১-০১-১৭ তারিখে মূল থেকে আর্কাইভ করা। সংগ্রহের তারিখ ২০১১-০৩-০৫।  "এফআইএইচ পুরুষ ও মহিলা বিশ্ব র‍্যাঙ্কিং"। এফআইএইচ। ২ জুন ২০২২। সংগ্রহের তারিখ ২ জুন ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) অফিসিয়াল ওয়েবসাইট
ফিফা কনফেডারেশন্স কাপ

ফিফা কনফেডারেশন্স কাপ জাতীয় দলগুলোর একটি সংযুক্ত ফুটবল টুর্নামেন্ট যেটি ফিফার ব্যবস্থাপনায় প্রতি চার বছর পর পর অনুষ্ঠিত হয়। এতে অংশগ্রহণ করে ছয়টি মহাদেশীয় প্রতিযোগিতার চ্যাম্পিয়ন দল; যথা: উয়েফা, কনমেবল, কনকাকাফ, সিএএফ, এএফসি, ওএফসি চ্যাম্পিয়ন দল এবং বিশ্বকাপ জয়ী দল ও স্বাগতিক দেশ; অর্থ্যাৎ মোট ৮টি দল। ২০০৫ সাল থেকে এই প্রতিযোগিতাটি পরবর্তী বছর যে দেশে ফিফা বিশ্বকাপ অনুষ্ঠিত হবে সেখানে অনুষ্ঠিত হচ্ছে। সর্বপ্রথম ১৯৯২ সালে এটি কিং ফাহাদ কাপ টুর্নামেন্ট নামে সৌদি আরবে শুরু হয়। *: স্বাগতিক "গোল্ডেন বল" পুরস্কারটি টুর্নামেন্টের সেরা খেলোয়াড়কে দেয়া হয়, যা সংবাদ মাধ্যমের কর্মীদের দ্বারা নির্বাচন করা হয়। গোল্ডেন সু" পুরস্কারটি টুর্নামেন্টে সর্ব্বোচ্চ গোলদাতাকে দেয়া হয়। যদি একাধিক খেলোয়াড় সমান সংখ্যক গোল করে তবে সবার্ধিক অংশগ্রহকারীকে দেয়া হয়। "গোল্ডেন গ্লাভস্" পুরস্কারটি টুর্নামেন্টের সেরা গোলরক্ষক-কে দেয়া হয়। ফিফা ফেয়ার প্লে পুরস্কার" প্রতিযোগিতার সবচেয়ে পরিচ্ছন্ন খেলা উপহার দানকারী দলকে প্রদান করা হয়, যার নিয়মাবলী ফিফা ফেয়ার প্লে কমিটি নির্ধারন করে দেয়। The first two editions were in fact the defunct King Fahd Cup. FIFA later recognized them retroactively as Confederations Cups. See Previous Tournaments ওয়েব্যাক মেশিনে আর্কাইভকৃত ১০ এপ্রিল ২০০৯ তারিখে.
গাইয়া অনুসিদ্ধান্ত

গাইয়া অনুসিদ্ধান্ত একটি প্রস্তাবনা যেখানে বলা আছে, প্রতিটি জীব তাদের পরিপার্শ্বের সাথে এমনভাবে ক্রিয়াশীল যাতে করে পৃথিবীর সমস্তটাই একটা স্বনিয়ন্ত্রিত জটিল ব্যবস্থায় পরিণত হয়, এই ব্যবস্থাটি আবার পৃথিবীকে জীবনধারণের উপযোগী করে তোলে। অন্য কথায়, পৃথিবী নিজেই একটি জীবন্ত সত্তা। এই প্রস্তাবনা উপস্থাপন করেন বিজ্ঞানী জেমস লাভলক ১৯৭২ সালে এবং অণুজীববিজ্ঞানী লিন মারগুলিস ১৯৭৪ সালে তত্ত্বটি সমর্থন করেন। পৃথিবী একটি জীবন্ত সত্তা এটা প্রায় ৪০০ খৃস্টপূর্বাব্দে প্লেটোর কাছ থেকে পাওয়া ধারণা। নাসায় কর্মরত ব্রিটিশ বিজ্ঞানী জেমস লাভলক তত্ত্বটিকে পুনরায় আলোচনায় আনেন। তিনি পৃথিবীর বায়ুমণ্ডল বিশ্লেষণের সময় লক্ষ্য করলেন যে, আমাদের বায়ুমণ্ডল ভূ-রাসায়নিক প্রক্রিয়ায় তার সাম্যাবস্থা বজায় রাখে। এতে এর জীবকূল জীবন ধারণ করে। আবার জীবকূল জীবনধারণ করে বলেই এই সাম্যাবস্থাটি বজায় থাকে। যেমন, বাতাসের অক্সিজেন মাত্রা ঠিক রাখতে উদ্ভিদের অবদানের কথা বলা যায়। কাজেই তিনি বলেন, পার্থিব জৈব আর ভৌত প্রক্রিয়াগুলো এমন অবস্থা তৈরি করে এবং নিয়ন্ত্রণ করে যা জীবনের অব্যাহত অস্তিত্বের জন্যই সহায়ক। লাভলকের এই অনুসিদ্ধান্তটি এখন প্রাসঙ্গিক এই কারণে যে, মানবসৃষ্ট কিছু পরিবর্তনের কারণে আমাদের আবহাওয়া, পরিবেশ, খাদ্য ব্যবস্থা এবং স্বাস্থ্য হুমকির সম্মুখীন। গ্রিন হাউস প্রতিক্রিয়ার ফলে পৃথিবী হয়তো একদিন বসবাসের অনুপযোগী হয়ে পড়বে। এই ব্যাপারটি গাইয়া তত্ত্বের মাধ্যমে খুব ভালোভাবে ব্যাখ্যা করা যেতে পারে। লাভলক, J.E. (১ আগস্ট ১৯৭২)। "বায়ুমণ্ডল হতে দেখা গাইয়া"। Atmospheric Environment (1967)। Elsevier। 6 (8): 579–580। আইএসএসএন 1352-2310। ডিওআই:10.1016/0004-6981(72)90076-5।  Lovelock, James E. (১ ফেব্রুয়ারি ১৯৭৪)। "Atmospheric homeostasis by and for the biosphere: the Gaia hypothesis"। Tellus। Series A। Stockholm: International Meterological Institute। 26 (1–2): 2–10। আইএসএসএন 1600-0870। ডিওআই:10.1111/j.2153-3490.1974.tb01946.x। ৫ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১২।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) এ. কে. এম. নুরুল ইসলাম, এ. এম. হারুন অর রশীদ, আমিনুল ইসলাম, অজয় রায়, সৈয়দ মোহাম্মদ হুমায়ুন কবির, আবু জাফর মাহমুদ (সম্পাদক)। "গেইয়া অনুসিদ্ধান্ত"। বাংলা একাডেমী বিজ্ঞান বিশ্বকোষ পঞ্চম খণ্ড (প্রিন্ট)|format= এর |url= প্রয়োজন (সাহায্য)। ঢাকা: বাংলা একাডেমী। পৃষ্ঠা ২৪১। আইএসবিএন 984-07-4510-7।  অজানা প্যারামিটার |origmonth= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: একাধিক নাম: সম্পাদকগণের তালিকা (link) লাভলক: 'আমরা গ্রহটিকে বাঁচাতে পারি না' বিবিসি এর বিজ্ঞান ও প্রযুক্তি বিষয়ক সংবাদ সাক্ষাৎকার: জেসপার জেরার্ডকে দেয়া জেমস লাভলকের সাক্ষাৎকার ওয়েব্যাক মেশিনে আর্কাইভকৃত ১৭ মে ২০০৮ তারিখে
বাইডান ডি’অরো

বাইডান ডি'অরো শব্দটি ইটালীয় ভাষায় ব্যবহৃৎ হয় যার অর্থ "দামী ময়লারপাত্র" (Golden Bin বা Golden Trashcan)", ‌এবং এটি ইতালীয় সিরি-এ ফুটবল প্রতিযোগীতার সবচেয়ে বাজে খেলোয়াড়কে প্রদান করা হয়। এই বিজয়ী ইউরোপীয়ান ফুটবলের সেরা খেলোয়াড় নির্বাচনের ব্যালন ডি'অর প্রতিযোগীতার সময় "কেটারস্পোর্টস্‌" অনুষ্ঠানের শ্রোতাদের ভোটে নির্বাচিত হন, যেটি রাই রেডিও ২-এ প্রচারিত হয়। ২০০৩ সালে এটি প্রথম দেয়া হয়, যা তৎকালীন এসি মিলানের ফুটবলার রিভাল্ডো পান। Raynor, Dominic (১২ ডিসেম্বর ২০০৮)। "THE WEEK THAT WAS – Rafa writes off Reds, Ronaldo a 'traitor'"। Soccernet।  "Quaresma voted Serie A's worst player"। Reuters। ৮ ডিসেম্বর ২০০৮। ১২ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।  "Vieri voted Serie A's worst player"। Rediff.com। ৬ ডিসেম্বর ২০০৫।  রেডিও ২ – বাইডান ডি'অরো
টনি গ্রেগ

অ্যান্থনি উইলিয়াম "টনি" গ্রেগ (ইংরেজি: Anthony William "Tony" Greig; ৬ অক্টোবর, ১৯৪৬ – ২৯ ডিসেম্বর, ২০১২) ছিলেন একজন ইংরেজ টেস্ট ক্রিকেটার যিনি পরবর্তীকালে আন্তর্জাতিক ক্রিকেটে ধারাভাষ্যকার হিসেবে পরিচিতি পান। জন্মগ্রহণ করেন দক্ষিণ আফ্রিকায়, তার বাবা স্কটল্যান্ডের বাসিন্দা হওয়ার সুবাদে ইংল্যান্ডের জাতীয় ক্রিকেট দলে খেলার সুযোগ পান। ১৯৭৫ সালে উইজডেন কর্তৃপক্ষ কর্তৃক তিনি বর্ষসেরা ক্রিকেটাররূপে মনোনীত হয়। টনি গ্রেগের টেস্ট অভিষেক হয় ১৯৭২ সালে, ম্যানচেস্টারের ওল্ড ট্র্যাফোর্ডে অস্ট্রেলিয়ার বিপক্ষে। ১৯৭৭ সালে তার খেলোয়াড়ী জীবনের শেষ টেস্টেও প্রতিপক্ষ ছিল অস্ট্রেলিয়া। টনি গ্রেগ ইংল্যান্ডের হয়ে ৫৮টি টেস্ট খেলেছেন। ক্রিকেট ক্যারিয়ারে টনি গ্রেগ একজন অল-রাউন্ডার হিসেবেই পরিচিত ছিলেন। ব্যাট হাতে ৪০ গড়ে তিনি রান করেছেন ৩৫৯৯। ৬ ফুট ৬ ইঞ্চি দীর্ঘ টনি গ্রেগ বোলার হিসেবেও ছিলেন সফল। টেস্টে ৩২.২০ গড়ে ১৪১টি উইকেট নিয়েছিলেন তিনি। তিনি মিডিয়াম পেস-অফব্রেক দুটোই করতে পারতেন। ১৪টি টেস্টে অধিনায়কত্বও করেছেন ইংল্যান্ড দলের। ১৯৭৭ সালে অস্ট্রেলিয়ায় বিখ্যাত ক্যারি প্যাকার সিরিজে ইংলিশ ক্রিকেট বোর্ডের নিষেধাজ্ঞা অমান্য করে খেলার জন্য তিনি আজীবন ক্রিকেট থেকে বহিষ্কৃত হন। ক্রিকেট ছেড়ে দেওয়ার পর তিনি অস্ট্রেলিয়ায় স্থায়ীভাবে বসবাস শুরু করেন। ধনকুবের ক্যারি প্যাকারের প্রতিষ্ঠিত টেলিভিশন চ্যানেল ‘চ্যানেল নাইন’-এ তিনি ক্রিকেট ধারাভাষ্য শুরু করেন। আশির দশক থেকে শুরু মৃত্যুর আগ পর্যন্ত তিনি ক্রিকেট সম্প্রচারের ‘বিপ্লব’ চ্যানেল নাইনের ধারাভাষ্যকার দলের সদস্য ছিলেন। তিনি চ্যানেল নাইন ছাড়াও বিভিন্ন সম্প্রচার দলের হয়ে ক্রিকেট ধারাভাষ্যে নিয়োজিত ছিলেন। ২০১২ সালের মে মাসে তার ফুসফুসে সমস্যা দেখা দেয়। প্রথমে সেটাকে ব্রঙ্কাইটিস হিসেবে শনাক্ত করা হলেও সেপ্টেম্বর-অক্টোবর মাসে চিকিত্সকেরা নিশ্চিত হন যে তিনি ক্যান্সারের সঙ্গেই বাস করছেন। তার ডান ফুসফুসে ক্যান্সার ধরা পড়ে। এরপর থেকে শুরু হয় তার চিকিৎসা। কিন্তু চিকিৎসায় তার অবস্থার কোনো পরিবর্তন হয়নি। ২৯ ডিসেম্বর ২০১২, শনিবার সকালে অস্ট্রেলিয়ার সিডনিতে হার্ট অ্যাটাকে মৃত্যুবরণ করেন তিনি। ক্রিকেট প্রবেশদ্বার England Cricket News: Tony Greig dies aged 66 | ESPN Cricinfo "চলে গেলেন টনি গ্রেগ (ভিডিও) - প্রথম আলো"। ১৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৪।  "ধারা ভাষ্যকার টনি গ্রেগ আর নেই"। ২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।  অজানা প্যারামিটার |1= উপেক্ষা করা হয়েছে (সাহায্য) Tony Greig, ex-England cricket captain, dies after heart attack "ধারা ভাষ্যকার টনি গ্রেগ আর নেই"। ২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১২।  Tony Greig dies aged 66 "চলে গেলেন টনি গ্রেগ"। ১৯ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৪।  ইএসপিএনক্রিকইনফোতে টনি গ্রেগ (ইংরেজি) ক্রিকেটআর্কাইভে টনি গ্রেগ (সদস্যতা প্রয়োজনীয়) (ইংরেজি) অ্যালান নট কলিন ব্লাইদ ইংল্যান্ড ক্রিকেট দল
দমন ও দিউ

দমন ও দিউ (গুজরাটিতে: દમણ અને દિવ দামাণ্‌ আনে দিউ, মারাঠিতে: दमण आणि दीव দামাণ্‌ আণি দিউ, ইংরেজিতে: Daman and Diu ডামান্‌ অ্যান্ড্‌ ডিউ) ভারতের প্রাক্তন কেন্দ্রশাসিত অঞ্চল। ৪৫০ বছরেরও বেশি সময় ধরে আরব সাগর উপকূলে দমন (পর্তুগিজ: দামেসো) এবং দিউ উপকূলীয় ছিটমহলগুলি গোয়া এবং দাদরা এবং নগর হাভেলির মতো পর্তুগিজ ভারতের অংশ ছিল। ১৯৬১ সালের ১৯ ডিসেম্বর সামরিক বিজয়ের মাধ্যমে গোয়া, দমন ও দিউকে ভারত প্রজাতন্ত্রের অন্তর্ভুক্ত করা হয়। পর্তুগাল ১৯৭৪ সালের কার্নেশন বিপ্লবের আগে পর্যন্ত এই অঞ্চলগুলিকে ভারতীয় প্রজাতন্ত্রে সংযোজনের স্বীকৃতি দেয়নি। গোয়া, দমন ও দিউ অঞ্চলটি ১৯৮৭ সাল পর্যন্ত একক কেন্দ্রশাসিত অঞ্চল হিসাবে পরিচালিত হয়, ১৯৮৭ সালে গোয়াকে রাজ্য করা হলেও দমন ও দিউকে পৃথক কেন্দ্রশাসিত অঞ্চল হিসাবে রাখা হয়। প্রতিটি ছিটমহল কেন্দ্রশাসিত অঞ্চলটির দুটি জেলার একটি নিয়ে গঠিত। দমন এবং দিউ সড়কপথে একে অপর থেকে প্রায় ৬৫০ কিলোমিটার দূরত্বে অবস্থিত। ২০১১ সালের আদম শুমারি অনুসারে দমন ও দিউর সাক্ষরতার হার ৮৭.১%, যা জাতীয় গড় ৭৪.০৪% এর চেয়ে বেশি। পুরুষ এবং মহিলাদের সাক্ষরতার হার যথাক্রমে ৯১.৫ এবং ৭৯.৫ শতাংশ। ২০১১ সালের আদমশুমারি অনুসারে, ভারতে সর্বনিম্ন মহিলা-থেকে-পুরুষের অনুপাত (প্রতি হাজার পুরুষের বিপরীতে ৬১৮ জন মহিলা) দমন ও দিউতে রেকর্ড করা হয়। দমন জেলার নারী-থেকে-পুরুষের অনুপাত ছিল .৫৩৩ যা ছিল সমস্ত জেলাগুলির মধ্যে নিম্নতম। দমন ও দিউয়ের সর্বপ্রধান ধর্ম হিন্দু ধর্ম । হিন্দু সম্প্রদায়ের মানুষ এখানে সংখ্যাগরিষ্ঠ । মুসলমানরা এই অঞ্চলে দ্বিতীয় বৃহত্তম ধর্মীয় গোষ্ঠী এবং এরপরে খ্রিস্টানরা রয়েছে। "Ranking of States and Union territories by population size : 1991 and 2001" (পিডিএফ)। Government of India (2001)। Census of India। পৃষ্ঠা 5–6। ২ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মে ২০১২।  "Daman and Diu"। ২১ জুন ২০১৮ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১৮।
ব্রাজিলে ফুটবল

ফুটবল ব্রাজিলের সবচেয়ে জনপ্রিয় খেলা। ব্রাজিল ফুটবলের বিশ্বকাপে রেকর্ড পাঁচ বার জয়ী হয়েছে, ১৯৫৮ সালে, ১৯৬২ সালে, ১৯৭০ সালে, ১৯৯৪ সালে ও ২০০২ সালে এবং একমাত্র দল যারা প্রতিটি বিশ্বকাপে খেলার যোগ্যতা অর্জন করেছে। ১৯৭০ সালে তৃতীয় বার বিশ্বকাপ জয় করার পর ব্রাজিল জুলে রিমে ট্রফি স্থায়ীভাবে নিজেদের করে নেয়। ব্রাজিলে ফুটবল খেলাকে খুব গুরত্বের সাথে গ্রহণ করা হয়। ফিফা বিশ্বকাপ চলাকালীন সময় কর্মীরা তাদের কাজকর্ম থেকে বিরত থাকে তাদের দলের খেলা দেখার জন্য; ‌এমনকি ব্যাংকগুলো পর্যন্ত তাদের কর্মীদের খেলা দেখার সুবিধার্থে খেলা শুরু হওয়ার তিন ঘণ্টা পূর্বেই বন্ধ হয়ে যায় ব্রাজিলিয়ান ফুটবল পরিচালনার দায়িত্বে রয়েছে "ব্রাজিলিয়ান ফুটবল কনফেডারেশন"। ব্রাজিল ২০১৪ সালের বিশ্বকাপের স্বাগতিক দেশ। ব্রাজিলে চার স্তর বিশিষ্ট ফুটবল লীগ পদ্ধতি বিদ্যমান: কেম্পেওনাতো ব্রাসিলেইরো সিরি এ কেম্পেওনাতো ব্রাসিলেইরো সিরি বি কেম্পেওনাতো ব্রাসিলেইরো সিরি সি কেম্পেওনাতো ব্রাসিলেইরো সিরি ডি এছাড়াও ব্রাজিলে রাজ্যস্তরে চ্যাম্পিয়নশীপ পদ্ধতি রয়েছে যারা স্তর বিন্যাসের দিক থেকে জাতীয় প্রতিযোগিতা অপেক্ষা নিম্নস্তরের নয় যদিও এগুলো ক্লাবগুলোর জাতীয় পর্যায়ের লীগে উত্তোরণের জন্য ব্যবহৃৎ হয়। টেলিভিশনের বিভিন্ন চ্যানেলে ব্রাজলের ফুটবল খেলা অতি সহজেই নিয়মিতভাবে দেখা যায়। রিডি গ্লোবো চ্যানেল- সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল এবং নিজের রাজ্যের বেশির ভাগ রাজ্য চ্যাম্পিয়নশীপ। রিডি ব্যান্ডিরান্টেস চ্যানেল - সিরি বি, উয়েফা চ্যাম্পিয়ন্স লীগ এবং কেম্পেওনাতো পাউলিস্তা (রাজ্য স্তরের)। রিডি টিভি! চ্যানেল - সিরি বি এবং উয়েফা কাপ। টিভি এসপোর্টি ইন্টারেটিভো চ্যানেল - উয়েফা চ্যাম্পিয়ন্স লীগ, ইংলিশ প্রিমিয়ার লীগ, ইতালীয় সিরি এ, জার্মান বুন্দেসলীগা, ফিফা ক্লাব ওয়াল্ড কাপ, আর্জেন্টাইন প্রিমিরা ডিভিশন, কোপা ডেল রে, এফএ কাপ, কোউপ ডি ফ্রান্স, পর্তুগীজ লীগা। রিডি ভিডা - [[কেম্পেওনাতো পাউলিস্তা সিরি এ২, কোডা পাউলিস্তা ডি ফুটিবল। স্পোরটিভি চ্যানেল - সিরি এ, সিরি বি, কোপা লিবার্টাডোর্স, কোপা সুল-আমেরিকানা, কোপা ডো ব্রাসিল, কেম্পেওনাতো আর্জেন্টিনো, ফ্রেঞ্চ লীগ-১, ইতালীয় সিরি এ, উয়েফা কাপ। ইএসপিএন/ইএসপিএন ব্রাসিল চ্যানেল - কোপা ডো ব্রাসিল, উয়েফা চ্যাম্পিয়ন্স লীগ, স্প্যানিশ লা লীগা, ইংলিশ প্রিমিয়ার লীগ, জার্মান বুন্দেসলীগা, ইতালীয় সিরি এ, কোপা সাও পাওলো ডি ফুটিবল জুনিয়র। প্রিমিয়ার এফসি চ্যানেল - সিরি এ, সিরি বি। ব্রাজিলিয়ান ফুটবল কনফেডারেশন Brazilian Football World Cup record Cabral, Paolo. Brazil fans wince and look to 2014. BBC. 3 July 2010.
ফিফা বিশ্বকাপ ট্রফি

ফিফা বিশ্বকাপ ট্রফি (ইংরেজি: FIFA World Cup Trophy) বিশ্বকাপ ফুটবলের মূল পুরস্কারটির নাম। এটিকে ফরাসি ভাষায় আদিতে "ভিক্তোয়ার আলিয়ে" (Victoire alliée) ডাকনাম দেয়া হলেও সর্বসাধারণের কাছে এটি "বিশ্বকাপ" বা "কুপ দ্যু মোঁদ" (Coupe du Monde) নামেই পরিচিত ছিল। পরে ১৯৪৬ সালে ফিফার সাবেক সভাপতি জুল রিমে-র স্মরণে এটিকে "জুল রিমে শিরোপা" নামে নামকরণ করা হয়। জুল রিমে শিরোপাটি মূলত গ্রিক বিজয়ের দেবী নিকে-র একটি স্বর্ণমূর্তি ছিল, যেটি আবার উপরে একটি অষ্টকোণী পেয়ালা (কাপ) ধরে ছিল। দ্বিতীয় বিশ্বযুদ্ধের সময় এই শিরোপাটি ছিল ১৯৩৮ সালের বিশ্বকাপজয়ী ইতালি দলের নিকটে। নাৎসিদের হাত থকে শিরোপাটিকে রক্ষা করার জন্য ফিফার সহ-সভাপতি ও এফআইজিসি-এর সভাপতি ইতালির অধিবাসী অত্তোরিনো বারাস্সি খুব সন্তর্পণে এটিকে একটি ব্যাংক থেকে তুলে রোমে নিয়ে যান এবং একটি জুতার বাক্সের ভেতরে ভরে তাঁর নিজের বিছানার নিচে লুকিয়ে রাখেন। ইংল্যান্ডে অনুষ্ঠিত ১৯৬৬ সালের বিশ্বকাপ ফুটবল শিরোপা প্রতিযোগিতার চার মাস আগে ১৯৬৬ সালের ২০ই মার্চ তারিখ ওয়েস্টমিনিস্টার সেন্ট্রাল হলে আয়োজিত একটি উম্মুক্ত প্রদর্শনী থেকে শিরোপাটি চুরি হয়ে যায়। মাত্র সাতদিন পর খবরের কাগজে মোড়ানো অবস্থায় এটি পিকেল্স নামক একটি কুকুর দক্ষিণ লন্ডনের আপার নরউড অঞ্চলের শহরতলীর বাগান এলাকা থেকে উদ্ধার করে। ব্রাজিল ১৯৭০ সালে তৃতীয়বারের মতো বিশ্বকাপ জয় করার পর শিরোপাটিকে তাদেরকে স্থায়ীভাবে দিয়ে দেয়া হয়। এটিকে রিউ দু জানেইরু-তে অবস্থিত ব্রাজিলীয় ফুটবল কনফেডারেশনের সদর দপ্তরে একটি তাকে সাজিয়ে রাখা হয়েছিল, যার সম্মুখভাগ ছিল বুলেটরোধক কাচ দ্বারা নির্মিত। ১৯৮৩ সালের ১৯শে ডিসেম্বর কাঠের অংশটি ভেঙে শিরোপাটি পুনরায় চুরি হয়ে যায়, চার ব্যক্তিকে দায়ী করা হয় এবং জেরা করা হয় কিন্তু শিরোপাটি আর পাওয়া যায়নি। কনফেডারেশন তাদের নিজেদের জন্য ইস্টম্যান কোডাক ব্যবসা প্রতিষ্ঠানকে দিয়ে ১.৮৮ কেজি (৩.৯৭ পা.) স্বর্ণ দ্বারা একটি প্রতিমূর্তি (রেপ্লিকা) তৈরি করিয়েছে। ব্রাজিলের রাষ্ট্রপতিকে ১৯৮৪ সালে এই প্রতিমূর্তিটি উপহার দেয়া হয়। DDI News (২০০৬)। "History"। ddinews.com। ৯ জুলাই ২০০৬ তারিখে মূল থেকে আর্কাইভ করা। সংগ্রহের তারিখ ৫ জুলাই ২০০৬।  "1966: Football's World Cup stolen"। BBC News। ২০ মার্চ ১৯৬৬। সংগ্রহের তারিখ ২৮ জুন ২০১০।  REID, ALASTAIR (১০ সেপ্টেম্বর ১৯৬৬)। "The World Cup"। The New Yorker। ২৪ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০০৭।  Mark Buckingham (২০০৬)। "1970 World Cup – Mexico"। Sky Sports। ১৩ অক্টোবর ২০০৬ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০০৬।  Bellos, Alex (২০০৩)। Futebol: The Brazilian Way of Life। London: Bloomsbury। পৃষ্ঠা 342। আইএসবিএন 0-7475-6179-6।  Associated Press (২০০৬)। "Trophy as filled with history as Cup"। CNN। ২৯ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ৫ জুলাই ২০০৬।  The story of the 1966 theft The Observer FIFA Trophies (PDF) ওয়েব্যাক মেশিনে আর্কাইভকৃত ১৫ মে ২০১৯ তারিখে Official website of Silvio Gazzaniga, the sculptor of the trophy Poliakoff, Martyn (২০১০)। "Chemistry of the World Cup Trophy"। The Periodic Table of Videos। University of Nottingham।
ক্রিকেটআর্কাইভ

ক্রিকেটআর্কাইভ ক্রিকেট খেলার বিভিন্ন রেকর্ডের বিস্তারিত বিবরণ দেয়ার একটি ওয়েব সাইট। এটি ক্রিকেট বিষয়ক বিভিন্ন রেকর্ডের সবচেয়ে বিস্তারিত ও পরিপূর্ণ ইন্টারনেট ডাটাবেজ হিসেবে বিবেচিত হয়, যাতে সকল প্রথম শ্রেণীর ম্যাচের স্কোরকার্ডসহ টেস্ট ম্যাচ, একদিনের আন্তর্জাতিক ম্যাচ, প্রমীলা টেস্ট ম্যাচ ও প্রমীলা একদিনের আন্তর্জাতিক ম্যাচ, আইসিসি ট্রফি, অনূর্ধ্ব-১৯ আন্তর্জাতিক খেলার বর্ণনা সংরক্ষিত রয়েছে। ২০০৬ সালের প্রথম থেকে এটি ইংল্যান্ডের দ্বিতীয় বিভাগ ও অন্যান্য ম্যাচের পরিসংখ্যান সংরক্ষণ করছে। এর সম্পাদনার কাজে জড়িত আছেন পরিসংখ্যানবিদ পিটার গ্রিফিথ ও ফিলিপ বেইলী। ক্রিকইনফো "CricketArchive"। CricketArchive.com। সংগ্রহের তারিখ ১১ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "'We were burning through a million dollars a month'"। Cricinfo। ১৩ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ক্রিকেটআর্কাইভ-এর অফিসিয়াল ওয়েব সাইট
ইএসপিএন ক্রিকইনফো

ইএসপিএনক্রিকইনফো (ইংরেজি: ESPNcricinfo) ক্রিকেট খেলার সাথে সংশ্লিষ্ট একটি ওয়েবসাইট। এই সাইটিতে ক্রিকেট খেলা সংক্রান্ত বিভিন্ন খবর, নিবন্ধ, লাইভ সংযোগ, ব্লগিং, স্কোরকার্ড, স্ট্যাটগুরু নামক ঐতিহাসিক ম্যাচ ও অষ্টাদশ শতক থেকে বর্তমানকালের পর্যন্ত খেলোয়াড়দের পরিসংখ্যান প্রদর্শিত হয়। এর সম্পাদক সামবিত বাল। ড. সিমন কিং এই ওয়েব সাইটটিকে প্রকৃতপক্ষে ১৯৯৩ সালে প্রাক-ওয়াল্ড ওয়াইড ওয়েব-এর আকৃতিতে প্রস্তুত করেন, যা ২০০২ সালে ক্রিকেট সংক্রান্ত অসংখ্য পত্রিকা ও অ্যালমেনাকের রচয়িতা উইজডেন গ্রুপের সাথে একীভূত হয়। উইজডেন গ্রুপের বিভিন্ন উত্থান-পতনের ফলে এটি ২০০৭ সালে ইএসপিএন-এর নিকট বিক্রয় করে দেয়া হয়। ক্রিকবাজ ক্রিকেটআর্কাইভ "Espncricinfo.com Site Info"। Alexa Internet। ২০১৮-১২-২৫ তারিখে মূল থেকে আর্কাইভ করা। সংগ্রহের তারিখ ২০১২-০৮-০২।  ইএসপিএনক্রিকইনফো.কম ক্রিকইনফোপোর্টাল.ইন
১৯৭৯ ক্রিকেট বিশ্বকাপ

১৯৭৯ ক্রিকেট বিশ্বকাপ বা প্রুডেন্সিয়াল বিশ্বকাপ '৭৯ আইসিসি আয়োজিত ক্রিকেট বিশ্বকাপ প্রতিযোগিতার ২য় আসর। ৯-২৩ জুন, ১৯৭৯ তারিখে প্রতিযোগিতাটি ২য়বারের মতো ইংল্যান্ডে অনুষ্ঠিত হয়। পূর্বেকার বিশ্বকাপের ন্যায় এ প্রতিযোগিতার ধরন ও নিয়মাবলী অপরিবর্তিত রাখা হয়। প্রতিটি দল ৬০ ওভারব্যাপী ইনিংসে অংশ নেয়। সনাতনী ধাঁচের সাদা পোষাক এবং লাল বল ব্যবহার করা হয়। প্রতিটি খেলায়ই দিনের বেলায় এবং খুব সকালে অনুষ্ঠিত হয়। ওয়েস্ট ইন্ডিজ টানা দ্বিতীয়বারের মতো বিশ্বকাপ জয় করে। ওয়েস্ট ইন্ডিজের অধিনায়ক ক্লাইভ লয়েড এবারো প্রুডেন্সিয়াল ট্রফি হাতে নেবার অধিকার লাভ করেন। দলটি বিশ্বের অন্যতম সেরা দল হিসেবেই প্রতিযোগিতায় অংশ নিয়েছিল। ১৯৭৯ সালের বিশ্বকাপে কোন ম্যান অব দ্য টুর্নামেন্ট পুরস্কারের ব্যবস্থা রাখা হয় নি। বিশ্বকাপে ৮টি দেশের জাতীয় ক্রিকেট দল অংশগ্রহণ করে। প্রাথমিক খেলাগুলো দুই গ্রুপে বিভক্ত হয়ে চারটি দল একে-অপরের বিরুদ্ধে প্রতিদ্বন্দ্বিতায় অবতীর্ণ হয়। প্রতি গ্রুপের শীর্ষস্থানীয় দু'টি দল সেমি-ফাইনালে পৌঁছে যাবে। সেমি-ফাইনালের বিজয়ী দলগুলো ফাইনালে লড়বে। নিম্নবর্ণিত ৮টি দল এবারের বিশ্বকাপের মূল খেলায় অংশগ্রহণের সুযোগ লাভ করে। তন্মধ্যে শ্রীলঙ্কা এবং কানাডা - এ দু'টি দল টেস্ট মর্যাদাবিহীন দল। আফ্রিকা মহাদেশ থেকে কোন দল খেলায় যোগ্যতা লাভ করেনি। এ বিশ্বকাপ ক্রিকেটের ফাইনালে গতবারের ন্যায় আবারো ওয়েস্ট ইন্ডিজ অংশগ্রহণ করে। প্রতিপক্ষ ইংল্যান্ড টসে জয়ী হয়ে ওয়েস্ট ইন্ডিজকে ব্যাটিংয়ের জন্যে আমন্ত্রণ জানায়। ৩/৫৫ থেকে ৪/৯৯ হবার পর ভিভ রিচার্ডস ও কলিস কিং জুটি ১৩৯ রান তুলে। এতে কিং ৮৬ রান করেছিলেন। রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। অন্যদিকে নিচের সারির ব্যাটসম্যানেরা সকলেই শূন্য রানে আউট হতে থাকে। শেষ পর্যন্ত রিচার্ডস ১৩৮ রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন। পরবর্তীতে রিচার্ডসের মিতব্যয়ী ০/৩৫ বোলিংয়ে ইংল্যান্ডের শুরুটা ধীরলয়ে ঘটে এবং ওয়েস্ট ইন্ডিজের রানকে ধাবিত করে। কিন্তু ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। এতে ওয়েস্ট ইন্ডিজ ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হয়। ব্যাটিংয়ে অসামান্য অবদান রাখায় ভিভ রিচার্ডস ম্যান অব দ্য ম্যাচের পুরস্কার লাভ করেন। England v West Indies ১৯৭৯ ক্রিকেট বিশ্বকাপ ফাইনাল উইকিসংবাদে Portal:1979 Cricket World Cup সম্পর্কিত সংবাদ রয়েছে। ক্রিকেট বিশ্বকাপ ১৯৭৯ ক্রিকইনফো থেকে। ক্রিকেট বিশ্বকাপ ১৯৭৯
১৯৭৯ ক্রিকেট বিশ্বকাপ ফাইনাল

১৯৭৯ আইসিসি ক্রিকেট বিশ্বকাপ ফাইনাল ২৩ জুন, ১৯৭৯ তারিখে লন্ডনের লর্ডসে অনুষ্ঠিত হয়। আইসিসি ক্রিকেট বিশ্বকাপ প্রতিযোগিতার ফাইনাল খেলাটি লর্ডস ক্রিকেট গ্রাউন্ডে দ্বিতীয়বারের মতো অনুষ্ঠিত হয়। এ বিশ্বকাপ ক্রিকেটের ফাইনালে গত আসরের ন্যায় আবারো ওয়েস্ট ইন্ডিজ অংশগ্রহণ করে। এতে স্বাগতিক ইংল্যান্ডের বিরুদ্ধে গত আসরের চ্যাম্পিয়ন ওয়েস্ট ইন্ডিজের মোকাবেলা করে। ইংল্যান্ডকে ৯২ রানের ব্যবধানে পরাজিত করে ওয়েস্ট ইন্ডিজের অধিনায়ক ক্লাইভ লয়েড প্রুডেন্সিয়াল ট্রফি উত্তোলন করেন। ব্যাটিংয়ে অসামান্য অবদান রাখায় ভিভ রিচার্ডস ম্যান অব দ্য ম্যাচের পুরস্কার লাভ করেন। এ বিশ্বকাপ ক্রিকেট প্রতিযোগিতায় ম্যান অব দ্য টুর্নামেন্টের কোন ব্যবস্থা রাখা হয়নি। প্রতিপক্ষ ইংল্যান্ড টসে জয়ী হয়ে ফিল্ডিংয়ের সিদ্ধান্ত নেয় এবং ওয়েস্ট ইন্ডিজকে ব্যাটিংয়ের জন্যে আমন্ত্রণ জানায়। ওয়েস্ট ইন্ডিজের সূচনাটি তেমন ভাল হয়নি। তাদের রান সংগ্রহ এক পর্যায়ে ৩/৫৫ থেকে ৪/৯৯ হয়ে যায়। গর্ডন গ্রীনিজ, ডেসমন্ড হেইন্স, আলভিন কালীচরণ এবং ক্লাইভ লয়েড আউট হয়ে যান। এরপর ৫ম উইকেট জুটিতে ভিভ রিচার্ডস ও কলিস কিং ১৩৯ রান তোলেন। এতে কিং ৮৬ রান করেন। অন্যদিকে রিচার্ডস একপ্রান্তে আগলে রেখে দলের রান সংখ্যা বৃদ্ধি করতে থাকেন। নিচের সারির ব্যাটসম্যানেরা সকলেই শূন্য রানে আউট হতে থাকে। শেষ পর্যন্ত রিচার্ডস ১৩৮* রান করে অপরাজিত ছিলেন এবং ওয়েস্ট ইন্ডিজকে ৮/২৮৬-তে পৌঁছিয়ে দেন। ফলে ইংল্যান্ডের জয়ের লক্ষ্যমাত্রা ধার্য্য করা হয় ৬০ ওভারে ২৮৭ রান। উদ্বোধনী ইংরেজ ব্যাটসম্যানেরা সূচনা ভাল করলেও পরবর্তীকালে রিচার্ডসের মিতব্যয়ী ০/৩৫ বোলিংয়ে রান সংগ্রহ ধীরলয়ে ঘটে। মাইক ব্রিয়ারলি এবং জিওফ বয়কট ১২৯ রান করলেও তারা ইতোমধ্যে ৩৮ ওভার ব্যয় করে ফেলেন। ফলে তারা আউট হলেও প্রয়োজনীয় রান রেট উত্তরোত্তর বৃদ্ধি পেতে থাকে এবং ওয়েস্ট ইন্ডিজের রানকে অতিক্রম করতে পারেনি। এরপর গ্রাহাম গুচ ও ডেরেক র‌্যান্ডল সংক্ষিপ্ত সময়ের জন্য ওয়েস্ট ইন্ডিয়ান বোলিংকে বিপর্যস্ত করেন। তারা দলটিকে অগ্রসর করালেও ২/১৮৩ থেকে অপ্রত্যাশিতভাবে ১৯৪ রানে অল-আউট হয়ে যায় তারা। জোয়েল গার্নার মাত্র এগারো বলের ব্যবধানে পাঁচ উইকেট তুলে নেন। এতে ওয়েস্ট ইন্ডিজ ধারাবাহিকভাবে দ্বিতীয়বারের মতো বিশ্বকাপ ক্রিকেটের চ্যাম্পিয়ন হয়। "Prudential World Cup, 1979 – Fall of wickets and partnerships"। ESPNcricinfo (ইংরেজি ভাষায়)। ESPN। সংগ্রহের তারিখ ৯ জানুয়ারি ২০১২।  England v West Indies ১৯৭৯ ক্রিকেট বিশ্বকাপ ফাইনাল "Prudential World Cup – 1979"। ESPNcricinfo (ইংরেজি ভাষায়)। ESPN। সংগ্রহের তারিখ ৯ জানুয়ারি ২০১২।  Preston, Norman। "Prudential World Cup final, 1979"। Wisden Cricketers' Almanack (ইংরেজি ভাষায়)। ESPN। সংগ্রহের তারিখ ৯ জানুয়ারি ২০১২।  "Clive Lloyd –1979"। BBC Sport (ইংরেজি ভাষায়)। British Broadcasting Corporation। ৩ জানুয়ারি ২০০৩। সংগ্রহের তারিখ ৯ জানুয়ারি ২০১২।  ১৯৭৯ ক্রিকেট বিশ্বকাপ ক্রিকইনফো থেকে।